«Նկարչությունը հայելու պես մի բան է,- ասում է Պայծառը,- որտեղ իրականությունն է արտացոլվում: Միայն թե՝ տարբեր նկարիչների մոտ այդ իրականությունից ընկալումները տարբեր են. մեկն իրականության իր ընկալումը տալիս է գույնով, մյուսը՝ շարժումով և այլն: Իրականությունից իմ տպավորությունը գունային է, և գույնով եմ ես տրամադրություն հաղորդում»: Բայց միայն գույնը չէ կարևորվում Պայծառի նկարչական աշխարհում: Գուցե հետզհետե ձեռք բերված փորձառությունից էր նաև, բայց այլ նկարչական մանրամասներ ևս սկսեցին առավել կարևորվել նրա մոտ: